TEKNŐSÉLET

A teknősök életük végéig növekednek (bár az öregek már nagyon lassan), akár a páncéljuk alakját is megváltoztatják kissé. Így az öreg teknősök gyakran laposabbak és hosszabbak, testük is fakóbb. Nagyon hosszú ideig élnek és ivarérettek. Az ékszerteknősök 15–20, az óriásteknősök 150–200 évig élnek.

Találj ki, rajzolj le egy öreg teknőst! Adj neki nevet! Készíts montázstechnikával pillanatfelvételeket az életéből! Pl. a tizedik szülinapja, az esküvője, az első kisteknősök megszületése stb.

Válogassátok ki a legjobb képeket, tegyétek időrendi sorrendbe, ragasszátok albumba!

Játsszátok el, hogy a kisteknősök meglátogatják az öreg teknőst, aki a képek alapján elmeséli nekik az életét! Minden képnél cseréljetek szerepet!